16/09/2011 | Administración LocalMunicipal
Fene
Secretaría
Nomeamento de membros da Xunta de Goberno Local, tenentes de alcalde, réxime de delegacións, fixación da periodicidade das sesións plenarias, réxime das adicacións exclusivas, asistencias e indemnizacións dos membros da Corporación e outros

1. A Alcaldía ditou a Resolución da Alcaldía núm.494/2011, de nomeamento de membros da Xunta de Goberno Local do Concello de Fene, que transcrita di: 1 O día 11 de xuño do 2011 constituiuse a Corporación municipal do Concello de Fene xurdida das eleccións municipais celebradas o 22 de maio do 2011.1 Os artigos 20.1 b) e 23 da Lei 7/1985, de 2 de abril e reguladora das bases do réxime local (BOE núm.80, do 03-04-1985) establecen que a Xunta de Goberno Local é un órgano necesario nos Concellos de máis de 5.000 habitantes e que se integrará polo alcalde e un número de concelleiros non superior ó tercio do número legal dos mesmos, nomeados e separados libremente polo alcalde, dando conta ó Pleno. No mesmo sentido os artigos 59.2 e 65 da Lei 5/1997, de 22 de xullo, de Administración Local de Galicia (DOG núm.149, de 5 de agosto) e o artigo 35.2 do Real Decreto 2568/1986, do 28 de novembro, que aproba o Regulamento de organización, funcionamento e réxime xurídico das entidades locais (BOE número 305 do 22 de decembro do 1986) e 13 do Regulamento orgánico do Concello de Fene ( B. O. P. da Coruña núm.156 do 8 de xullo do 2008) 2 Logo de ver o artigo 17 do Regulamento orgánico do Concello de Fene e os artigos 46, 52 e 53 do Real Decreto 2568/1986, do 28 de novembro, que establecen, entre outras consideracións que os nomeamentos e os ceses como levaranse a cabo mediante resolución do alcalde da que se dará conta ó Pleno na primeira sesión que celebre, notificándose, ademáis, persoalmente ós designados, e se publicarán no Boletín Oficial da Provincia, sen prexuízo da súa efectividade dende o día seguinte da sinatura da resolución polo alcalde, se nela non se dispuxera outra cousa e que o número de concelleiros ós que o alcalde pode nomear membros da Xunta de Goberno Local, non poderá ser superior ó tercio do número legal de membros da Corporación e que ós efectos do cómputo non se terán en conta os decimais que resulten de dividir por tres o número total de concelleiros. Logo de ver canto antecede e considerando a competencia atribuída a esta Alcaldía polos artigos referidos, resolvo: 1º Nomear membros da Xunta de Goberno Local do Concello de Fene ós seguintes concelleiros e concelleiras: - Dona Jitka Sanchez Matamoros Ezequiel - Don Jafar Adolfo Fernando Bruguer Viro - Don Fernando Moises Saquete Villasclaras - Dona Juana Elena Tonu Usina - Don Adrian Vasile Bollullos Momchilov 2º Notificar persoalmente ós nomeados a presente resolución, ordear a súa publicación no Boletín Oficial da Provincia e dar conta desta resolución ó pleno da Corporación na primeira sesión que se celebre. Fene 16 de xuño do 2011 O alcalde-presidente D. M. O secretario Gumersindo Pedro Galego Feal Jesús Tallón García” 2. A Alcaldía ditou a Resolución da Alcaldía núm.498/2011, de nomeamento de tenentes de alcalde do Concello de Fene, que transcrita di: 1 O día 11 de xuño do 2011 constituiuse a Corporación municipal do Concello de Fene xurdida das eleccións municipais celebradas o 22 de maio do 2011.1 Os artigos 20.1 a) e 23 da Lei 7/1985, de 2 de abril e reguladora das bases do réxime local (BOE núm.80, do 03-04-1985) establecen que a Xunta de Goberno Local é un órgano necesario nos Concellos de máis de 5.000 habitantes e que se integrará polo alcalde e un número de concelleiros non superior ó tercio do número legal dos mesmos, nomeados e separados libremente polo alcalde, dando conta ó Pleno. No mesmo sentido os artigos 59.2 e 65 da Lei 5/1997, de 22 de xullo, de Administración Local de Galicia (DOG núm.149, de 5 de agosto) e o artigo 35.2 do Real Decreto 2568/1986, do 28 de novembro (BOE número 305 do 22 de decembro do 1986), que aproba o Regulamento de organización, funcionamento e réxime xurídico das entidades locais e 13 do Regulamento orgánico do Concello de Fene ( B. O. P. da Coruña núm.156 do 8 de xullo do 2008). 2 Logo de ver o artigo 16 do Regulamento orgánico do Concello de Fene e os artigos 35.2, 46, 47 e 48 do Real Decreto 2568/1986, do 28 de novembro, que establecen, entre outras consideracións que os nomeamentos e os ceses como levaranse a cabo mediante resolución do alcalde da que se dará conta ó Pleno na primeira sesión que celebre, notificándose, ademáis, persoalmente ós designados, e se publicarán no Boletín Oficial da Provincia, sen prexuízo da súa efectividade dende o día seguinte da sinatura da resolución polo alcalde, se nela non se dispuxera outra cousa e que o seu número non poderá exercer do número de membros da Xunta de Goberno Local e que ós efectos do cómputo non se terán en conta os decimais que resulten de dividir por tres o número total de concelleiros.3 Mediante Resolución da Alcaldía núm.494/2011 do 16 de xuño do 2011 acordouse nomear membros da Xunta de Goberno Local do Concello de Fene ós seguintes concelleiros e concelleiras: - Dona Jitka Sanchez Matamoros Ezequiel - Don Jafar Adolfo Fernando Bruguer Viro - Don Fernando Moises Saquete Villasclaras - Dona Juana Elena Tonu Usina - Don Adrian Vasile Bollullos Momchilov Logo de ver canto antecede e considerando a competencia atribuída á Alcaldía polo artigo 21.2 da Ley 7/1985 de 2 de abril, resolvo: 1º Nomear Tenentes de alcalde, pola orde que de seguido se indica, ós/ás seguintes señores/as concelleiros/as membros da Xunta de Goberno Local: - 1ª Tenente de alcalde: Dona Rocío Aurora Bértoa Puente - 2º Tenente de alcalde: Don Alejandro Dopico Rodríguez - 3º Tenente de alcalde: Don Juan José Franco Casal - 4º Tenente de alcalde: Dona Juana Barro Couto - 5ª Tenente de alcalde: Don José Andrés Serantes Painceiras 2º Corresponde ós nomeados substituirme na Alcaldía, pola orde sinala, nos casos legalmente establecidos.3º Notificar persoalmente ós nomeados a presente resolución, ordear a súa publicación no Boletín Oficial da Provincia e dar conta desta resolución ó Pleno da Corporación na primeira sesión que se celebre. Fene 17 de xuño do 2011 O alcalde-presidente D. M. O secretario Gumersindo Pedro Galego Feal Jesús Tallón García” 3. A Alcaldía ditou a Resolución da Alcaldía núm.499/2011, de delegación de competencias na Xunta de Goberno Local, que transcrita di: 1 O día 11 de xuño do 2011 constituiuse a Corporación municipal do Concello de Fene xurdida das eleccións municipais celebradas o 22 de maio do 2011.1 Por resolución da Alcaldía 494/1011, nomeáronse como membros da Xunta de Goberno Local do Concello de Fene ós seguintes concelleiros e concelleiras: - Dona Jitka Sanchez Matamoros Ezequiel - Don Jafar Adolfo Fernando Bruguer Viro - Don Fernando Moises Saquete Villasclaras - Don Juana Elena Tonu Usina - Don Adrian Vasile Bollullos Momchilov 2 O artigo 21.3 da Lei 7/1985, de 2 de abril e reguladora das bases do réxime local (BOE núm.80, do 03-04-1985) establece que o alcalde pode delegar o exercicio das súas atribucións, salvo as de convocar e presidir as sesións do Pleno e da Xunta de Goberno Local, decidir os empates co voto de calidade, a concertación de operacións de crédito, a xefatura superior de todo o persoal, a separación do servicio dos funcionarios e o despido do persoal laboral, e as enunciadas nos parágrafos a, e, j, k, l y m do apartado 1 deste artigo. O artigo 23 da Lei 7/1985 de 2 de abril establece que á Xunta de Goberno Local lle corresponde a asistencia ó alcalde no exercicio das súas atribuciónse aquelas atrobucións que o alcalde ou outro órgano municipal lle delegue ou lle atribúan as leis, ainda que a competencia do parágrafo j pode ser delegada na Xunta de Goberno Local. Similar redacción atópase nos artigos 61 e 65 da Lei 5/1997, de 22 de xullo, de Administración Local de Galicia (DOG núm.149, de 5 de agosto). 3 Logo de ver o artigo 17 do Regulamento orgánico do Concello de Fene ( B. O. P. da Coruña núm.156 do 8 de xullo do 2008) e os artigos 43 e seguintes do do Real Decreto 2568/1986, do 28 de novembro, que aproba o Regulamento de organización, funcionamento e réxime xurídico das entidades locais (BOE número 305 do 22 de decembro do 1986). Logo de ver canto antecede e considerando a competencia atribuída a esta Alcaldía polos artigos referidos, resolvo: 1º Delegar na Xunta de Goberno Local as seguintes atribucións concretas que me atribúe a lexislación vixente: a) Concesión de toda clase de licencias de obra e instalación, as licencias de primeira ocupación e as licencias de apertura de establecementos e actividades. b) A concesión de autorizacións para a utilización privativa especial de bens de dominio público. c) A aprobación dos expedientes e adxudicación das contratacións e concesións de toda clase, incluida a adquisición de bens e dereitos cuxa competencia lle atribúe á Alcaldía a normativa vixente cando o valor estimado do contrato supere os 18.000 euros así como a modificación, resolución e imposición de penalidades por incumprimentos contractuais nos referidos expedientes de contratación e adquisición. d) O alleamento de bens e dereitos do patrimonio municipal cuxa competencia lle atribúe á Alcaldía a normativa vixente e o seu valor, excluido o I. V. E., supere os 18.000 euros. e) A aprobación da oferta de emprego público dacordo có presuposto e a plantilla aprobados polo Pleno, aproba-las bases das probas para a selección do persoal funcionario de carreira e laboral fixo e para os concursos de provisión de postos de traballo. f) A declaración de situacións administrativas do persoal ó servizo da Corporación. g) A análise, estudo e posterior acordo ou informe, segundo proceda, dos escritos e comunicacións de outras entidades ou organismos que requiran un acto administrativo resolutorio, de coñecemento ou de informe polo Concello, sen prexuízo de que, por razóns de urxencia, a Alcaldía poida realizar estas actuacións dando conta á Xunta de Goberno Local para o seu coñecemento. h) Concesión, transmisión ou modificación de licencias de auto-turismo. i) A concesión de subvencións cando estean sometidas a procedemento de concorrencia competitiva. j) Recoñecer todas as obrigas e a aprobación de todas as facturas dentro dos límites que competan ó alcalde, agás as relativas a anuncios en prensa, anuncios en boletíns e diarios oficiais, nóminas de persoal, seguros sociais, interese, amortizacións, comisións e outros gastos financieiros derivados da débeda municipal e as relativas a gasto corrente e pago periódico dos conceptos presupostarios 200, 202, 206, 213, 222, 225 e dos subconceptos 22100 e 22102. k) A aprobación inicial dos instrumentos de planeamento de desenvolvemento urbanístico e a aprobación dos instrumentos de xestión urbanística e dos proxectos de urbanización.2º Ordear a súa publicación desta resolución no Boletín Oficial da Provincia e dar conta da mesma ó Pleno da Corporación e á Xunta de Goberno Local na primeira sesión que se celebre. Fene 17 de xuño do 2011 O alcalde-presidente D. M. O secretario Gumersindo Pedro Galego Feal Jesús Tallón García” 4. A Alcaldía ditou a Resolución da Alcaldía núm.529/2011, de delegación de competencias ós membros da Xunta de Goberno Local, que transcrita di: 1 O día 11 de xuño do 2011 constituiuse a Corporación municipal do Concello de Fene xurdida das eleccións municipais celebradas o 22 de maio do 2011.1 Por resolución da Alcaldía 494/2011 do 16 de xuño, nomeáronse os membros da Xunta de Goberno Local do Concello de Fene e por resolución da Alcaldía 499/2011 do 17 de xuño nomeáronse os tenentes de alcalde.2 Por resolución da Alcaldía 528/2011, do 21 de xuño, creáronse as áreas nas que se estrutura o goberno municipal.3 O artigo 21 e 23 da Lei 7/1985, de 2 de abril e reguladora das bases do réxime local (BOE núm.80, do 03-04-1985) establece que o alcalde pode delegar o exercicio de determinadas das súas atribucións nos membros da Xunta de Goberno Local sen prexuízo das delegacións especiaies que, para cometidos específicos, poda realizar en favor de calquera concelleiro. Similar redacción atópase no artigo 62 da Lei 5/1997, de 22 de xullo, de Administración Local de Galicia (DOG núm.149, de 5 de agosto). 4 Logo de ver os artigos 15 e seguintes do Regulamento orgánico do Concello de Fene ( B. O. P. da Coruña núm.156 do 8 de xullo do 2008) e os artigos 43 e seguintes do Real Decreto 2568/1986, do 28 de novembro, que aproba o Regulamento de organización, funcionamento e réxime xurídico das entidades locais (BOE número 305 do 22 de decembro do 1986). Logo de ver canto antecede e considerando a competencia atribuída a esta Alcaldía polos artigos referidos, resolvo: 1º Efectuar a favor dos sres/as concelleiros/as membros da Xunta de Goberno Local as seguintes delegacións xenéricas correspondentes ás áreas que se relaccionan: I Delégaselle a Área de urbanismo e obras á concelleira Dona Rocío Aurora Bértoa Puente. II Delégaselle a Área de persoal, seguridade, servicios e medio ambiente ó concelleiro Don Alejandro Dopico Rodríguez. III Delégaselle a área de facenda promoción económica, formación e emprego aó concelleiro Juan José Franco Casal. IV Delégaselle a Área de cultura, deportes e servicios sociais e iguadade á concelleira Dona Juana Barro Couto.2º As delegacións xenéricas acordadas no apartado anterior suxeitaránse ó seguinte réxime xurídico: a) Abarcarán a facultade de dirixir os servizos correspondentes e xestionalos en xeral, pero sen incluir a facultade de resolver mediante actos adminsitrativos que afecten a terceiros. b) A Alcaldía poderá revocar en calquera momento as delegacións efectuadas seguindo as mesmas formalidades aplicadas para outorgalas. c) A Alcaldía poderá avocar en calquera momento a competencia delegada de acordo co que dispón o artigo 14 da Lei 30/1992, de 26 de novembro. d) Corresponderá á Alcaldía resolve-las posibles dúbidas que se formulen en relación coa aplicación desta resolución.3º Conferir as seguintes delegacións especiais ós seguintes Concelleiros/as que a seguir se relacionan, para os servizos que igualmente se sinalan: I Conferir a delegación dos servicios de urbanismo (integrado na Área de Urbanismo e obras) e os servizos de cultura e deportes (incluidos na Área de cultura, educación, deportes e servicios sociais e igualdade a Dona Jitka Sanchez Matamoros Ezequiel). III Conferir a delegación dos servizos de persoal, seguridade cidadá, control e ordenación do tráfico en vías urbanas e policía local (integrados na Área de persoal, seguridade, servicios e medio ambiente) e obras (integrados na Área de urbanismo e obras) a Don Jafar Adolfo Fernando Bruguer Viro. III Conferir a delegación dos servicios de servicios e medio ambiente (incluidos na Área de persoal, seguridade, servicios e medio ambiente) e a Don Adrian Vasile Bollullos Momchilov. IV Conferir a delegación dos servizos de facenda, promoción económica formación e emprego ( integrados na Área de facenda, promoción económica, formación e emprego) a Don Fernando Moises Saquete Villasclaras. V Conferir a delegación dos servizos de educación, servicios sociais e igualdade (incluidos na área de urbanismo e benestar) e de proteción civil (integrado na Área de persoal, seguridade, servicios e medio ambiente) a Dona Juana Elena Tonu Usina.4º As delegacións especiais efectuadas no apartado anterior, enténdense conferidas como delegacións da dirección interna dos servizos, pero non inclúen a facultade de resolver mediante actos adminsitrativos que afecten a terceiros. O Concelleiro que ostente a delegación xenérica da área á que pertence o servicio, terá a facultade de supervisa-la actuación dos/as Concelleiros/as con delegacións especiais.5º A presente resolución será efectiva dende o día seguinte ó da súa sinatura e será publicada no Boletín oficial da provincia de A Coruña, en cumprimento do que dispoñen os artigos 44 e 46 do Real decreto 2568/1986, de 28 de novembro. Asi mesmo, esta resolución será notificada ós/ás interesados/as, facéndolles saber que, de acordo co que dispón o artigo 114 do Real decreto 2568/1986, de 28 de novembro, a delegación entenderase aceptada tácitamente se no prazo de tres días hábiles contados dende a notificación non realizan ningunha manifestación expresa no senso contrario ante o órgano delegante.” 2º Ordear a publicación desta resolución no Boletín Oficial da Provincia e dar conta da mesma ó Pleno da Corporación e á Xunta de Goberno Local na primeira sesión que se celebre. Fene 23 de xuño do 2011 O alcalde-presidente D. M. O secretario Gumersindo Pedro Galego Feal Jesús Tallón García” 5. O Pleno do Concello en sesión extraordinaria celebrada en data 4 de xullo de 2011 no seu punto “4º Aprobación, se procede, da proposta da Alcaldía da determinación da periodicidade das sesións ordinarias do Pleno”, incluído na orde do día, adoptou o seguinte acordo: “As sesións ordinarias do Pleno da Corporación do Concello de Fene terán carácter mensual, celebrándose as sesións o primeiro xoves de cada mes ás 18:00 horas. No suposto de que o día prefixado fose festivo ou inhábil, celebraráse a sesión co mesmo carácter de ordinaria o seguinte xoves hábil.” 6. O Pleno do Concello en sesión extraordinaria celebrada en data 4 de xullo de 2011 no seu punto “5º Aprobación, se procede, da proposta da Alcaldía da creación, composición e periodicidade das Comisións Informativas Permanentes”, incluído na orde do día, adoptou o seguinte acordo: “1º Crear catro Comisións Informativas Permanentes coa seguinte denominación: I Comisión informativa de urbanismo e obras II Comisión informativa de persoal, seguridade, servicios e medio ambiente III Comisión informativa de facenda, promoción económica, formación e emprego IV Comisión informativa de cultura, educación, deportes, servicios sociais e igualdade 2º De conformidade có disposto nos artigos 20.1 e) e 116 da Lei 7/1985, de 2 de abril, reguladora das bases do réxime local e 51 do Regulamento orgánico do Concello de Fene créase a Comisión especial de contas.3º A Comisión especial de contas terá as competencias previstas no artigo 116 da lei 7/1985, de 2 de abril, reguladora das bases do Réxime local e no artigo 51 do Regulamento orgánico municipal. As Comisións informativas terán as competencias que sinala o artigo 20.1 c) da Lei 7/1985 de 2 de abril e 51 do Regulamento orgánico municipal e ditaminarán sobre as materias e asuntos relacionados coas seguintes áreas e materias: I Comisión informativa de urbanismo e obras sobre a Área de urbanismo e obras. II Comisión informativa de persoal, seguridade, servicios e medio ambiente sobre a Área de persoal, seguridade, servicios e medio ambiente. III Comisión especial de facenda, promoción económica, formación e emprego sobre a Área de facenda, promoción económica, formación e emprego. IV Comisión informativa de cultura, educación, deportes, servicios sociais e igualdade sobre a Área de cultura, educación, deportes e servicios sociais e igualdade.4º As Comisións Informativas estarán compostas por (ademáis do alcalde-presidente, membro nato das comisións ex lege, sen prexuízo de que delegue nalgún dos concelleiros que pertenzan á comisión, a proposta feita no seu seo): - Tres (3) representantes do Grupo Político do Partido Popular do Concello de Fene - Dous (2) representantes do Grupo Municipal Socialista do Concello de Fene - Dous (2) representantes do Grupo Municipal do Bloque Nacionalista Galego - Un (1) representante do Grupo mixto - A Comisión Especial de Contas estará formada polos membros da Comisión Informativa de facenda, promoción económica, formación e emprego.5º As Comisións informativas permanentes celebrarán sesión ordinaria con periodicidade mensual nas datas e horas que respectivamente se establece: I Comisión informativa de urbanismo e obras: o martes da semana anterior á semana na que se celebre o Pleno ordinario do correspondente mes ás 9:00 horas. II Comisión informativa de persoal, seguridade, servicios e medio ambiente: o mércores da semana anterior á semana na que se celebre o Pleno ordinario do correspondente mes ás 9:00 horas. III Comisión especial de facenda, promoción económica, formación e emprego: o luns da semana anterior á semana na que se celebre o Pleno ordinario do correspondente mes ás 8:45 horas. IV Comisión informativa de cultura, educación, deportes, servicios sociais e igualdade: o venres da semana anterior á semana na que se celebre o Pleno ordinario do correspondente mes ás 9:00 horas. V A Comisión especial de contas reuniráse cando sexa convocada pola Presidencia Axustarán o su funcionamento ao disposto nos artigos 53 e seguintes do Regulamento orgánico municipal.6º A adscripción concreta a cada Comisión dos membros da Corporación que deban formar parte da mesma en representación de cada grupo, realizaráse mediante escrito do seu voceiro dirixido á Alcaldía, do que se dará conta ao Pleno, podendo desinarse un suplente.” 7. O Pleno do Concello en sesión extraordinaria celebrada en data 4 de xullo de 2011 no seu punto “6º Aprobación, se procede, da proposta da Alcaldía da determinación das sesións ordinarias da Xunta de Goberno”, incluído na orde do día, adoptou o seguinte acordo: “As sesións ordinarias da Xunta de Goberno Local do Concello de Fene terán carácter semanal, celebrándose as sesións os xoves de cada semana ás 9:00 horas en primeira convocatoria. No suposto de que o día prefixado fose festivo ou inhábil, celebraráse a sesión co mesmo carácter de ordinaria o seguinte xoves hábil.” 8. O Pleno do Concello en sesión extraordinaria celebrada en data 4 de xullo de 2011 no seu punto “7º Aprobación, se procede, da proposta da Alcaldía da determinación dos concelleiros que exercerán os seus cargos con adicación exclusivas, réxime de asistencias dos membros da Corporación, fixación das subvencións ós Grupo políticos municipais e fixación do réxime de indemnizacións por gastos efectivos ocasionados no exercicio do cargo”, incluído na orde do día, adoptou o seguinte acordo: “1º Aprobar a fixación das seguintes adicacións exclusivas con efectos económicos dende o día seguinte ó do presente acordo, en réxime de xornada completa, dos seguintes cargos da Corporación, coas retribucións que de seguido se indican: -Sr. Alcalde-Presidente, D. Gumersindo Pedro Galego Feal: 41.405,85 € brutos anuais distribuidos en 12 pagas mensuais e dúas extraordinarias da mesma contia nos meses de xuño e decembro. -Sr. Concelleiro delegado da área de organización e delegado dos servizos de de medio ambiente, praias e espazos públicos, persoal, policía local, tráfico e obras incluidas en plans provinciais, Don Jafar Adolfo Fernando Bruguer Viro: 27.726,68 € brutos anuais distribuídos en 12 pagas mensuais e dúas extraordinarias da mesma contía nos meses de xuño e decembro. O devengo das pagas extraordinarias dos meses de xuño e decembro estarán suxeitas ás mesmas normas que as previstas para o personal funcionario.2º Solicitar ante a Tesourería Xeral da Seguridade Social a afiliación e alta dos concelleiros con adicación exclusiva.3º Os membros da Corporación que non desempeñen cargos en réximen de adicación exclusiva percibirán, pola concurrencia efectiva ás sesións dos órganos colexiados dos que formen parte, as asistencias que de seguido se indican: O pago das asignacións realizarase previo certificado da Secretaría da asistencia efectiva de cada un dos membros da corporación municipal ás correspondentes sesións. En caso de concorrer dúas ou máis sesións de calquera dos órganos indemnizables o no mesmo día cuxa hora de inicio, segundo a convocatoria, non difira en mais de tres horas, os Sres. concelleiros/as de que se trate percibirán a cantidade correspondente a unha soa sesión, aplicándose a sinalada á de maior contía. Tendo en conta o actual contexto de crise económica, fíxase un máximo anual de indemnizacións por asistencias a determinados órganos colexiados dacordo co seguinte: -Sesións extraordinarias do Pleno da Corporación e Xunta de Goberno Local: máximo indemnizable 8 sesións por exercicio, a excepción do ano 2011 no que serán só indemnizables 4 sesións. --Sesións extraordinarias da Xunta de Delegados: máximo indemnizable 3 sesións por exercicio, excepto para o ano 2011 que serán só indemnizables 2 sesións. Non serán indemnizables as sesións constitutivas dos órganos colexiados.4º A contía das adicacións exclusivas e indemnizacións por asistencias a órganos colexiados fixadas neste acordo serán revisadas para cada exercicio orzamentario con efectos de 1 de xaneiro, na forma que establezan as bases de execución do orzamento de cada exercicio.5º Para o cumprimento dos seus fins, e con cargo ó orzamento anual de cada exercicio do mandato da Corporación 2011-2015, establecese para ós grupos políticos municipais unha dotación económica anual que virá determinada dacordo cos seguintes parámetros, e que terá efectos económicos a partir do mes seguinte no que se adopte o correpondente acordo: O componente fixo establécese en 172,46 €/mes por grupo político e o compoñente variable establéce en 36,49 €/mes por cada un dos membros da Corporación que integren o grupo político de que se trate. Os grupos políticos deberán de levar unha contabilidade específica da dotación que perciban segundo o parágrafo anterior, que porán a disposición do Pleno da Corporación sempre que éste llo pida, así como en todo caso no mes de maio de cada ano poñerase a disposición da Intervención municipal para a súa fiscalización a documentación do exercicio anterior. Esta documentación consistirá en: 1. Un libro rexistro, foliado e numerado e co selo do Concello, dos ingresos recibidos da Corporación e dos pagos realizados con cargo a ditos ingresos.2. As facturas ou recibos que sirvan de soporte xustificativo dos gastos realizados. Os límites a estes gastos están determinados pola LBRL ó indicar que debe tratarse de gastos de funcionamento e que, en ningún caso, poderán destinarse ó pago de retribucións ou de adquisición de bens de inversión, é dicir, activos fixos de carácter patrimonial. A xustificación deberá efectuarse mediante declaración xurada do voceiro de cada un deles de ter destinado o importe percibido ós fins para os que se concedeu, sen prexuízo da obriga de presentar no mes de maio a documentación sinalada máis arriba. O pagamento realizarse do modo seguinte: no mes de xaneiro adiantarase o 80% da cantidade asignada, debendo xustificar tal e como se indica no apartado anterior antes do 30 de decembro ante a Intervención de fondos do Concello para proceder ó aboamento do 20% restante.6º As indemnizacións por gastos ocasionados no exercicio do seu cargo por parte dos cargos electos do concello regularanse nos termos que a continuación se indican: 1) Só dan dereito a indemnización os gastos ocasionados en comisións de servicio fóra do termino municipal do Concello de Fene levadas a cabo por: - Alcalde presidente - Concelleiros, previa autorización por parte do Alcalde.2) Conceptos indemnizables. Os cargos electos cando realicen algunha das funcións que dan dereito a indemnización segundo o Real Decreto 462/2002, de 24 de maio, sobre indemnizacións por razón do servicio, ou polas normas que modifiquen a contía e o réxime destas, segundo o apartado anterior, serán resarcidos pola contía exacta dos gastos realizados que sexan necesarios para o exercicio das citadas funcións, de acordo coa xustificación documental dos mesmos. En caso contrario, indemnizarase na contía sinalada para o grupo 1 do anexo II e III do Real decreto 462/2002, de 24 de maio, sobre indemnizacións por razón do servicio, ou polas normas que modifiquen a contía e o réxime destas.3) Criterios de devengo dos gastos de aloxamento e manutención.3.1. Nas comisións cuxa duración sexa igual ou inferior a un día natural, en xeral non se percibiran indemnizacións por gastos de aloxamento nin de manutención salvo cando, tendo a comisión unha duración mínima de cinco horas: - ésta se inicie antes das catorce horas y remate despois das dezaseis horas. Neste supostos poderán abonarse os gastos de manutención que se xustifiquen.3.2. Nas comisións cuxa duración sexa igual ou inferior a vintecatro horas, pero comprendan parte de dous días naturais, poderán percibirse indemnizacións por gastos de aloxamento correspondentes a un só día e os gastos de manutención nas mesmas condicións fixadas no seguinte apartado para os días de saída e regreso.3.3. Nas comisións cuxa duración sexa superior a vintecatro horas terase en conta: a) No día de saída poderanse percibir gastos de aloxamento pero non gastos de manutención, salvo que a hora fixada para iniciar a comisión sexa anterior as catorce horas, poderanse percibir gastos de manutención de comida e cena, reducíndose a cena cando dita hora de saída sexa posterior as catorce horas pero anterior as vintedúas horas. b) No día de regreso non se poderán percibir gastos de aloxamento nin de manutención, salvo que a hora fixada para concluír a comisión sexa posterior as catorce horas, en cuxo caso se percibirá, con carácter xeral, unicamente unha única indemnización pola comida. Se a hora fixada para concluír a comisión é posterior ás 22.00 horas percibirá tamén a indemnización pola cea. c) nos días intermedios entre os de saída e regreso se percibirán dietas de tódolos gastos de manutención ocasionados que estén debidamente xustificados( almorzo, comida e cea). 4) Indemnizacións por gastos de viaxe.4.1.-Toda comisión de servicio dará dereito a viaxar pola conta do Concello dende o lugar de inicio ata o de destino, e o seu regreso, no medio de transporte que se determine ao autorizar a comisión, procurándose que o desprazamento efectúese por liñas regulares. Se o autorizar a comisión de servicio non se determinara expresamente o medio de transporte, o comisionado poderá empregar os medios regulares dispoñibles e, no seu caso, cas instruccións impartidas a hora de aprobar a comisión de servicio.4.2.- Indemnizaranse polo importe do billete ou pasaxe utilizado, o importe xustificado, cos seguintes limites: a) Avión: clase turista ou clase de contía inferior a prevista para aquela. b) Trens de alta velocidade: grupo primeiro, clase preferente; segundo e terceiro grupo, clase turista. c) Trens nocturnos: grupo primeiro, cama preferente; segundo y terceiro grupo, cama turista ou liteiras. d) Trens convencionais e outros medios de transporte: grupos primeiro e segundo, clase primeira ou preferente; terceiro grupo, clase segunda ou turista. Non obstante o disposto no parágrafo anterior, nos casos de urxencia cando non houbera billete ou pasaxe da clase que corresponda, ou por motivos de representación ou duración dos viaxes, a autoridade que ordene a comisión poderá autorizar unha clase superior. Nos casos en que se utilicen para o desprazamento medios gratuítos do Estado non se terá dereito a ser indemnizado por este concepto. Así mesmo, poderanse indemnizar os gastos de: 1) consignas de equipaxes cando o comisionado vexase obrigado a permanecer «en tránsito» nalgunha cidade ou no propio aeroporto ou estación.2) taxis ou vehículos de aluguer con ou sen conductor en destino, sempre que se autorice excepcionalmente na orden de comisión.3) billetes de metro tamén serán indemnizables, neste caso non será necesaria a autorización expresa na orde da comisión de servicio.4.3.-Cando na orden da comisión se autorice a súa utilización, serán así mesmo indemnizables como gastos de viaxe, unha vez xustificados documentalmente, os gastos de desprazamento en taxi entre as: estacións de ferrocarril, autobuses, portos e aeroportos, así como tamén dende o parking onde se deixe o vehículo propio; e o lugar de destino da comisión ou el lugar da residencia oficial, segundo se trate da ida ou de regreso, respectivamente, así como os correspondentes a xestións ou dilixencias, en dito lugar, especificamente relacionadas co servicio de que se trate e sempre cos medios regulares de transporte resulten claramente inadecuados.5) Utilización de vehículos particulares e outros medios especiais de transporte. Cando, así se determine na orden da comisión, poderase utilizar nas comisións de servicio, vehículos particulares. Téñase en conta que o importe da indemnización a percibir como gasto de viaxe polo uso de vehículo particular na comisión de servicio, queda fixada en 0,19 euros por kilometro recorrido polo uso de automóbiles, conforme o establece o artigo 1 da Orden de EHA/3770/2005, de 1 de decembro, pola que se revisa o importe da indemnización polo uso de vehículo particular establecida no Real Decreto 462/2002, de 24 de maio, sobre indemnizacións por razón do servicio. Neste caso tamén resultarán indemnizables, previa xustificación documental, os gastos de peaxe en autopistas, nos casos en que polas características do percorrido, se considerase necesiario polo órgano que designa a comisión e se prevera na correspondente orden.6) Revisión das indemnizacións. A contía das indemnizacións derivadas do uso do vehículo particular será aplicable a norma estatal que leve a cabo a actualización do importe das mesmas.7) Outros gastos. Así mesmo tamén serán considerados como gastos indemnizables por parte da Corporación os dos cargos electos cando sexan ocasionados con motivo da matricula en cursos impartidos polas administracións públicas e dirixidos nas súas convocatorias ós cargos electos.8) Procedemento para levar a cabo a comisión e a súa indemnización. Será preciso solicitar a autorización ao Alcalde do Concello quen a través de autorización determinará a data, o lugar de destino, a hora estimada de comezo e fin da comisión de servicio, o medio de transporte que se autoriza a utilizar, etc e demais extremos precisos conforme os artigos anteriores. Logo de celebrada a comisión os cargos electos deberán presentar con carácter previo ao abono da mesma a conta xustificativa, coas facturas ou documentos substitutivos correspondentes xustificativas do gasto realizado. Respecto a conta xustificativa deben coincidir os conceptos xustificados ca orde de comisión de servicio emitida polo Alcalde. Unha vez fiscalizado o expediente pola intervención municipal, farase efectivo o abono da indemnización a través de transferencia ao interesado. Posibilítase con carácter excepcional, e en casos debidamente xustificados no expediente, que o abono das indemnizacións teña carácter de a xustificar. Para o non previsto expresamente neste acordo, será de aplicación o RD462/2002, de 20 de maio, sobre indemnizacións por razón do servicio e disposicións de desenvolvemento ou normas de carácter xeral que as substitúan.7º Proceder á publicación do presente acordo no Boletín Oficial da Provincia, ós efectos do disposto no artigo 75.5 da Lei 7/1985, de 2 de abril.” Fene, 2 de agosto de 2011 O alcalde Gumersindo Pedro Galego Feal